turjo4nis/wikipedia-bn-dump-20250701 huggingface dataset:
শিশুশ্রমের বিরুদ্ধে বিশ্ব দিবস

শিশুশ্রমের বিরুদ্ধে বিশ্ব দিবস এটি আন্তর্জাতিক শ্রম সংস্থা (আইএলও)-অনুমোদিত দিবস, যা প্রথম ২০০২ সালে চালু হয়েছিল।  লক্ষ্য ছিল শিশুশ্রম রোধে সচেতনতা ও সক্রিয়তা বৃদ্ধি করা। এটি আইএলও কনভেনশন নং ১৩৮  অনুমোদনের মাধ্যমে চাকরির জন্য সর্বনিম্ন বয়স এবং আইএলও কনভেনশন নং ১৮২  মাধ্যমে শিশুশ্রমের সবচেয়ে খারাপ ধরন দ্বারা অনুপ্রাণিত হয়েছিল।

শিশুশ্রমের বিরুদ্ধে বিশ্ব দিবস, যা প্রতিবছর ১২ জুন, শিশুশ্রমের বিরুদ্ধে বিশ্বব্যাপী আন্দোলনকে উৎসাহিত করার লক্ষ্যে অনুষ্ঠিত ও পালিত হয়।

পটভূমি 
আন্তর্জাতিক শ্রম সংস্থা (আইএলও) মতে, বিশ্বব্যাপী প্রায় ১৫২ মিলিয়ন শিশু শিশুশ্রমে নিয়োজিত, যাদের মধ্যে ৭২ মিলিয়ন বিপজ্জনক কাজে রয়েছে। ২০০০ সাল থেকে শিশুশ্রমে শিশুর সংখ্যা ৪ মিলিয়ন হ্রাস পেয়েছে, সাম্প্রতিক বছরগুলিতে এই হ্রাসের হার দুই-তৃতীয়াংশ।

আন্তর্জাতিক শ্রম সংস্থা (আইএলও), জাতিসংঘের সংস্থা যা কাজের জগতকে নিয়ন্ত্রণ করে, শিশুশ্রমের বিরুদ্ধে লড়াইয়ের প্রচেষ্টায় সকলের মনোযোগ আনতে এবং সকলের অংশগ্রহণের জন্য ২০০২ সালে শিশুশ্রমের বিরুদ্ধে বিশ্ব দিবস চালু করে। এই দিনটি সরকার, স্থানীয় কর্তৃপক্ষ, সুশীল সমাজ এবং আন্তর্জাতিক, শ্রমিক এবং নিয়োগকারী সংস্থাগুলিকে একত্রিত করে শিশুশ্রমের সমস্যা চিহ্নিত করে এবং শিশুশ্রমিকদের সাহায্য করার জন্য নির্দেশিকা নির্ধারণ করে। 

আইএলও এর তথ্য অনুসারে, সারা বিশ্বে লক্ষ লক্ষ মেয়ে এবং ছেলে এমন কাজে জড়িত যা তাদের পর্যাপ্ত শিক্ষা, স্বাস্থ্য, অবসর এবং মৌলিক স্বাধীনতা থেকে বঞ্চিত করে, এভাবে তাদের অধিকার লঙ্ঘিত হয়। এই শিশুদের মধ্যে, অর্ধেকেরও বেশি শিশুশ্রমের নিকৃষ্ট রূপের মুখোমুখি হয়। শিশুশ্রমের এই নিকৃষ্ট রূপগুলির মধ্যে রয়েছে বিপজ্জনক পরিবেশে কাজ, দাসত্ব, বা অন্য ধরনের জোরপূর্বক শ্রম, মাদক পাচার এবং পতিতাবৃত্তির মতো অবৈধ কার্যকলাপ, পাশাপাশি সশস্ত্র সংঘর্ষে জড়িয়ে পড়াও রয়েছে। 

শিশুশ্রমের বিরুদ্ধে বিশ্ব দিবসের থিম ২০২০ জাতিসংঘের অফিসিয়াল ওয়েবসাইট অনুসারে, শিশুশ্রমের বিরুদ্ধে বিশ্ব দিবস ২০২০ শিশুশ্রমের উপর সংকটের প্রভাবকে কেন্দ্র করে। কোভিড -১৯ মহামারি এবং পরবর্তী অর্থনৈতিক মন্দা এবং শ্রম বাজারের ধাক্কা অনেকের জীবন ও জীবিকার উপর ব্যাপক প্রভাব ফেলছে। এই সংকট লক্ষ লক্ষ দুর্বল শিশুকে শিশুশ্রমের দিকে ঠেলে দিতে পারে।

তাৎপর্য 
শিশুশ্রমের বিরুদ্ধে বিশ্ব দিবসের তাৎপর্য হলো শিশুশ্রমের সমস্যার দিকে মনোযোগ দেওয়া এবং তা নির্মূলের উপায় খুঁজে বের করা।  সারা বিশ্বে শিশুশ্রমের জন্য বাধ্য করা শিশুদের দ্বারা সৃষ্ট ক্ষতিকর মানসিক ও শারীরিক সমস্যা সম্পর্কে সচেতনতা ছড়িয়ে দিতে বিশ্বের বিভিন্ন জাতীয় ও আন্তর্জাতিক সংস্থা ও সংগঠন কর্তৃক দিনটির গুরুত্ব ও তাপর্য তুলে ধরে বিভিন্ন সভা ও সিম্পোজিয়ামের আয়োজন করা হয়।

তথ্যসূত্র

বহিঃসংযোগ 
 শিশুশ্রমের বিরুদ্ধে বিশ্ব দিবস
 আন্তর্জাতিক শ্রম সংস্থা
 শিশুশ্রম নির্মূলের আন্তর্জাতিক কর্মসূচি (আইপিইসি)

জাতিসংঘের দিবস
শিশুশ্রম সম্পর্কিত সংগঠন
২০০২-এ প্রতিষ্ঠিত পুনরাবৃত্ত ঘটনা
রাহুল ভেকে

রাহুল শঙ্কর ভেকে (, ; জন্ম: ৬ ডিসেম্বর ১৯৯০; রাহুল ভেকে নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব মুম্বই সিটি এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

ভারতীয় ফুটবল ক্লাব মহিন্দ্র ইউনাইটেডের যুব পর্যায়ের হয়ে খেলার মাধ্যমে রাহুল ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ভারতীয় ক্লাব এয়ার ইন্ডিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; এয়ার ইন্ডিয়ার হয়ে ২ মৌসুমে ২৩ ম্যাচে অংশগ্রহণ করার পর ২০১৩–১৪ মৌসুমে তিনি মুম্বই টাইগার্সে যোগদান করেছেন। মুম্বই টাইগার্সে মাত্র এক মৌসুম অতিবাহিত করার পর মুম্বইয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০ ম্যাচে ১টি গোল করেছেন। পরবর্তীকালে, তিনি ইস্টবেঙ্গল, কেরল ব্লাস্টার্স, পুনে সিটি এবং বেঙ্গালুরুর হয়ে খেলেছেন। ২০২১–২২ মৌসুমে, তিনি বেঙ্গালুরু হতে ভারতীয় ক্লাব মুম্বই সিটিতে যোগদান করেছেন।

রাহুল ২০১৯ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।

প্রারম্ভিক জীবন
রাহুল শঙ্কর ভেকে ১৯৯০ সালের ৬ই ডিসেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৯ সালের ৫ই জুন তারিখে, ২৮ বছর, ৫ মাস ও ৩০ দিন বয়সে, ডান পায়ে ফুটবল খেলায় পারদর্শী রাহুল কুরাসাওয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ৩–১ গোলের ব্যবধানে জয়লাভ করেছিল। ভারতের হয়ে অভিষেকের বছরে রাহুল সর্বমোট ১০ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯০-এ জন্ম
জীবিত ব্যক্তি
ভারতীয় ফুটবলার
ফুটবল রক্ষণভাগের খেলোয়াড়
ভারতের আন্তর্জাতিক ফুটবলার
এয়ার ইন্ডিয়া ফুটবল ক্লাবের খেলোয়াড়
মুম্বই টাইগার্স ফুটবল ক্লাবের খেলোয়াড়
মুম্বই ফুটবল ক্লাবের খেলোয়াড়
কেরল ব্লাস্টার্স ফুটবল ক্লাবের খেলোয়াড়
আই-লিগের খেলোয়াড়
ইন্ডিয়ান সুপার লিগের খেলোয়াড়
২০২৩ এএফসি এশিয়ান কাপের খেলোয়াড়
ইস্টবেঙ্গল ক্লাবের খেলোয়াড়
ভারতীয় পুরুষ ফুটবলার
একবিংশ শতাব্দীর ভারতীয় ক্রীড়াবিদ
পুরুষ ফুটবল রক্ষণভাগের খেলোয়াড়
সিমু লিউ

সিমু লিউ (; জন্ম ১৯ এপ্রিল ১৯৮৯) হলেন একজন কানাডিয়ান অভিনেতা, লেখক, প্রযোজক এবং স্টান্টম্যান যিনি ২০২১ সালের মার্ভেল সিনেম্যাটিক ইউনিভার্স (এমসিইউ) চলচ্চিত্র শ্যাং-চি অ্যান্ড দ্য লেজেন্ড অব দ্য টেন রিংস এ শ্যাং-চি চরিত্রে অভিনয়ের জন্য সেরা পরিচিত। এছাড়াও, তিনি পুরস্কার-বিজয়ী সিবিসি টেলিভিশন সিটকম ধারাবাহিক কিম'স কনভিনিয়েন্স এ জাং কিম এর ভূমিকায় অভিনয় করেন এবং ব্লাড অ্যান্ড ওয়াটার এ তার কাজের জন্য অ্যাক্ট্রা পুরস্কার কানাডিয়ান স্ক্রিন পুরস্কারের জন্য মনোনয়না অর্জন করেন।

তথ্যসূত্র

বহিঃসংযোগ

 
 
 

১৯৮৯-এ জন্ম
২১শ শতাব্দীর কানাডীয় অভিনেতা
কানাডীয় চলচ্চিত্র অভিনেতা
কানাডীয় টেলিভিশন অভিনেতা
কানাডীয় কণ্ঠাভিনেতা
জীবিত ব্যক্তি
অন্টারিওর অভিনেতা
চীনা বৌদ্ধ
বাংলাদেশ ফ্রি ট্রেড ইউনিয়ন কংগ্রেস

বাংলাদেশ ফ্রি ট্রেড ইউনিয়ন কংগ্রেস (BFTUC) বাংলাদেশের ট্রেড ইউনিয়নগুলির একটি জাতীয় ফেডারেশন। এটি ১৯৮৩ সালে প্রতিষ্ঠিত হয়েছিল।

তথ্যসূত্র 

শ্রমিক সমিতির জাতীয় ফেডারেশন
বাংলাদেশের শ্রমিক সংঘ
একাত্তরের রণাঙ্গন

একাত্তরের রণাঙ্গন একটি প্রামাণিক ইতিহাসমূলক গ্রন্থ যার রচয়িতা শামসুল হুদা চৌধুরী। লেখক জীবিকাসূত্রে বাংলাদেশের একজন বেতার প্রশাসক ছিলেন। তিন দশকব্যাপী রেডিও পাকিস্তান-এর একজন উচ্চ পদস্থ বেতার প্রশাসক হয়েও তিনি ১৯৭১-এর মুক্তিযুদ্ধের সময় কলকাতা থেকে প্রচারিত স্বাধীন বাংলা বেতার কেন্দ্র পরিচালনায় বিশেষ ভূমিকা রেখেছিলেন। তিনি ছিলেন স্বাধীন বাংলা বেতার কেন্দ্রের একজন পরিচালক।

“একাত্তরের রণাঙ্গন” শিরোনামীয় এই গ্রন্থে তিনি ১৯৭১-এ মুক্তিযুদ্ধ শুরুর পর প্রবাসে প্রথম বাংলাদেশ সরকার গঠন এবং বিশেষ করে “স্বাধীন বাংলা বেতার কেন্দ্র” পরিচালনার আনুপূর্ব ইতিহাস তিনি লিপিবদ্ধ করেছেন।

১৯৮৪ সালের ২২শে জুন ঢাকার আহমদ পাবলিশিং হাউজের পক্ষে আলহাজ্জ্ব মহিউদ্দিন আহমদ এই প্রামাণ্য গ্রন্থটি প্রকাশ করেন। প্রচ্ছদ এঁকেছিলেন শিল্পী কাইয়ুম চৌধুরী। গ্রন্থটি তিনি বঙ্গবন্ধু শেখ মুজিবের স্মৃতির উদ্দেশ্যে উৎসর্গ করেছিলেন। ১৯৯৬-এ গ্রন্থের পরিবর্ধিত ২য় সংস্করণ প্রকাশিত হয়।

কাঠামো 
“একাত্তরের রণাঙ্গন” শিরোনামীয় এ গ্রন্থের পৃষ্ঠা সংখ্যা ৬৩৯ (৫ম সংস্করণ, এপ্রিল ২০২১)। এটি ১৪টি পরিচ্ছেদে বিভক্ত। প্রতিটি পরিচ্ছেদে যে সকল বিষয়াদি আলোচনা করা হয়েছে তার তালিকা সূচীপত্রে বর্ণনা করা হয়েছে।

প্রামাণিক দলিলসমূহ 
 সাংবাদিক ডিভিড ফ্রস্ট কর্তৃক গৃহীত বঙ্গবন্ধু শেখ মুজবুর রহমানের সাক্ষাৎকার।
 ১৯৭১’র ২৫ মার্চ রাতে গণহত্যার ভিডিওচিত্রের ধারক ড. নূরউল্লাহ’র সাক্ষাৎকার।
 মেজর শফিউল্লাহ বীর উত্তমের সাক্ষাৎকার।
 “উই রিভোল্ট” শিরোনামীয় মেজর জিয়ার আত্মকথা (সূত্র: সাপ্তাহিক বিচিত্রা, ২৬শে মার্চ, ১৯৭৪।)
 মেজর সি. আর. দত্তের সাক্ষাৎকার।
 অধ্যাপক আবুল ফজলের সাক্ষাৎকার।

তথ্যসূত্র 

বাংলা ভাষার বই
১৯৮৪-এর বই
বাংলাদেশের স্বাধীনতা যুদ্ধের বই
বাংলাদেশ গণতান্ত্রিক শ্রমিক ফেডারেশন

বাংলাদেশ গণতান্ত্রিক শ্রমিক ফেডারেশন হচ্ছে বাংলাদেশের একটি জাতীয় ট্রেড ইউনিয়ন ফেডারেশন। এটি ওয়ার্ল্ড ফেডারেশন অফ ট্রেড ইউনিয়নের সাথে যুক্ত।

তথ্যসূত্র 

 
শ্রমিক সমিতির জাতীয় ফেডারেশন
বিশ্ব ট্রেড ইউনিয়ন ফেডারেশন
বাংলাদেশের শ্রমিক সংঘ
ফ্লোরেন্স ডেভোয়ার্ড

ফ্লোরেন্স জ্যাকুলিন সিলভি ডেভোয়ার্ড (জন্ম ১০ সেপ্টেম্বর ১৯৬৮) অক্টোবর ২০০৬ থেকে জুলাই ২০০৮ সময়কালে উইকিমিডিয়া ফাউন্ডেশন ট্রাস্টি বোর্ডের চেয়ারম্যান ছিলেন।

শিক্ষা 
ডেভোয়ার্ড এনএসএআইএ থেকে কৃষিবিদ্যায় ইঞ্জিনিয়ারিং ডিগ্রি এবং আইএনপিএল থেকে জেনেটিক্স এবং বায়োটেকনোলজিতে ডিইএ অর্জন করেছেন।

কর্মজীবন 
২০০৮ সালের ৯ মার্চ, ডেভোয়ার্ড মালিনট্রাট পৌরসভার সদস্য নির্বাচিত হন।

ডেভোয়ার্ড ২০০৪ সালের জুন মাসে তিনি উইকিমিডিয়া ফাউন্ডেশনের ট্রাস্টি বোর্ডে যোগ দেন এবং ২০০৬ সালের অক্টোবরে জিমি ওয়েলসের স্থলাভিষিক্ত হয়ে ট্রাস্টি বোর্ডের চেয়ারম্যান হিসেবে নিযুক্ত হন। তিনি ২০০৮ সালের জুলাই মাস থেকে ফাউন্ডেশনের উপদেষ্টা বোর্ডে দায়িত্ব পালন করছেন।

অক্টোবর ২০০৪ সাল থেকে তিনি উইকিমিডিয়া ফ্রান্সের সহ-প্রতিষ্ঠাতা, তিনি ডিসেম্বর ২০১২ পর্যন্ত এর বোর্ডের ভাইস-চেয়ারম্যান ছিলেন।

স্বীকৃতি 
২০০৮ সালের ১৬ মে পররাষ্ট্র মন্ত্রণালয় তাকে প্রস্তাবিত ফরাসি ন্যাশনাল অর্ডার অফ মেরিট -এ “চেয়ার অফ এন ইন্টারন্যাশনাল ফাউন্ডেশন” নাইট হিসেবে প্রস্তাব করে।

আরও দেখুন 

 উইকিপিডিয়ার ব্যক্তিত্বদের তালিকা

তথ্যসূত্র

নির্দিষ্ট

আরও পড়ুন 

 লিহ, অ্যান্ড্রু। উইকিপিডিয়া আন্দোলন: কীভাবে একগুচ্ছ লোক তৈরি করেছে বিশ্বের সর্বশ্রেষ্ঠ বিশ্বকোষ। হাইপারিয়ন, নিউ ইয়র্ক শহর। ২০০৯। প্রথম সংস্করণ, আইএসবিএন 978-1-4013-0371-6 (ক্ষারীয় কাগজ)।

বহিঃসংযোগ 

 ফ্লোরেন্স ডেভোয়ার্ডের কনসাল্টিং ওয়েবসাইট   
 ব্যক্তিগত ব্লগ
 উইকিমিডিয়া ফাউন্ডেশন এবং স্থায়িত্ব
 ২০০৫-এ বোর্ডের প্রার্থীতা উপস্থাপন
 ২০০৭ সালের জেনেভায় সম্মেলনে ভিডিও-সাক্ষাৎকার
  ফ্লোরেন্স ডেভোয়ার্ডের সাক্ষাৎকার।
 এ লাইফ ইন দ্য ডে: ফ্লোরেন্স ডেভোয়ার্ড 

জীবিত ব্যক্তি
১৯৬৮-এ জন্ম
উইকিপিডিয়া ব্যক্তি
২০শ শতাব্দীর ফরাসি নারী
২১শ শতাব্দীর ফরাসি নারী
বাংলাদেশ মুক্ত শ্রমিক ফেডারেশন

বাংলাদেশ মুক্ত শ্রমিক ফেডারেশন হল বাংলাদেশের একটি ট্রেড ইউনিয়ন ফেডারেশন। এটি ইন্টারন্যাশনাল ট্রেড ইউনিয়ন কনফেডারেশনের সাথে যুক্ত।

তথ্যসূত্র 

শ্রমিক সমিতির জাতীয় ফেডারেশন
বাংলাদেশের শ্রমিক সংঘ
ইউনিভার্সিটি অব ক্রিয়েটিভ টেকনোলজি, চট্টগ্রাম

ইউনিভার্সিটি অব ক্রিয়েটিভ টেকনোলজি, চট্টগ্রাম (বাংলা: সৃজনশীল প্রযুক্তি বিশ্ববিদ্যালয়, চট্টগ্রাম) বাংলাদেশের চট্টগ্রামে অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি বেসরকারি বিশ্ববিদ্যালয় আইন, ২০১০-এর অধীনে ২০১৫ সালে প্রতিষ্ঠিত হয়। বিশ্ববিদ্যালয়টিতে ইংরেজিতে স্নাতক এবং স্নাতকোত্তর প্রোগ্রাম পড়ানো হয়।

উপাচার্য 
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:

 অধ্যাপক মুহাম্মদ ইউনুস (২০১৮ - ২০২২)

একাডেমিক সেশন 
ইউনিভার্সিটি অব ক্রিয়েটিভ টেকনোলজি চট্টগ্রাম-এ দুটি সেমিস্টার ভিত্তিতে ছাত্র-ছাত্রী ভর্তি এবং একাডেমিক কার্যক্রম পরিচালনা করা হয়। প্রতিটি সেমিস্টার ছয় মাস মেয়াদি।
 বসন্ত (জানুয়ারি থেকে জুন)
 শরৎ (জুলাই থেকে ডিসেম্বর)

বিভাগ ও অনুষদ 
বিশ্ববিদ্যালয়টি তিনটি বিভাগের অধীনে সাতটি অনুষদ পরিচালনা করে।
ব্যবসায় প্রশাসন
 ব্যবসায় প্রশাসনে স্নাতক
 ব্যবসায় প্রশাসনে মাস্টার

বিজ্ঞান ও প্রকৌশল অনুষদ
 যন্ত্র প্রকৌশলে বিজ্ঞান স্নাতক (বিএসসি)
 পুরকৌশলে বিজ্ঞান স্নাতক (বিএসসি)
 কম্পিউটার বিজ্ঞান ও প্রকৌশলে বিজ্ঞান স্নাতক (বিএসসি)
 তড়িৎ ও বৈদ্যুতিন প্রকৌশলে বিজ্ঞান স্নাতক(বিএসসি)

কলা অনুষদ
 ইংরেজি ভাষা ও সাহিত্যে ব্যাচেলর অফ আর্টস (বিএ) (অনার্স)
 জনস্বাস্থ্যের মাস্টার

তথ্যসূত্র 

চট্টগ্রামের বিশ্ববিদ্যালয় ও মহাবিদ্যালয়
বাংলাদেশের বেসরকারি বিশ্ববিদ্যালয়
২০১৫-এ প্রতিষ্ঠিত শিক্ষাপ্রতিষ্ঠান
২০১৫-এ বাংলাদেশে প্রতিষ্ঠিত
চট্টগ্রাম জেলার বিশ্ববিদ্যালয়
ধ্রুবজ্যোতি ঘোষ

ধ্রুবজ্যোতি ঘোষ (১৯৪৭ –  ১৬ ফেব্রুয়ারি, ২০১৮)  গ্লোবাল ৫০০ রোল অফ অনারে সম্মানিত, কমিশন অন ইকোসিস্টেমের কৃষি বাস্তুতন্ত্রের বিশিষ্ট উপদেষ্টা এবং ইন্টারন্যাশনাল ইউনিয়ন ফর কনজারভেশন অফ নেচার (আইইউসিএন) তথা প্রকৃতি সংরক্ষণের জন্য আন্তর্জাতিক ইউনিয়নের  দক্ষিণ এশিয়ার আঞ্চলিক সভাপতি ছিলেন।  তাঁর সবচেয়ে বড় কৃতিত্ব হল— সারা জীবনের প্রচেষ্টায় ভারতের  পশ্চিমবঙ্গে পূর্ব কলকাতা জলাভূমির সংরক্ষণের বিষয়টি এবং কার্যকরী জৈব নিকাশী ব্যবস্থাপনা। ফলে ওই জলাভূমিটি বিশ্বের একমাত্র বড় প্রাকৃতিক জলশোধক হিসাবে স্থান করে নিতে পেরেছে।

প্রারম্ভিক জীবন 
ধ্রুবজ্যোতি ঘোষের জন্ম কলকাতায়। পড়াশোনা  কলকাতা বিশ্ববিদ্যালয়ে। ইঞ্জিনিয়ারিং পাশের পর তিনিই প্রথম ইঞ্জিনিয়ার হিসাবে  ইকোলজি বা বাস্তুবিদ্যায় পিএইচডি ডিগ্রি লাভ করেন।  পশ্চিমবঙ্গ সরকারের স্যানিটেশন ইঞ্জিনিয়ার হিসাবে কর্মজীবন শুরু করেন। কলকাতা শহরের তরল বর্জ্য ও সুষ্ঠু  নিকাশি ব্যবস্থাপনায় তিনিই প্রথম কলকাতার জলাভূমি প্রসঙ্গ জনসমক্ষে আনেন।

ক্রিয়াকলাপ 
ধ্রুবজ্যোতি ঘোষ দেখালেন যে, সম্পূর্ণ প্রাকৃতিক বাস্তুতন্ত্রে পূর্ব কলকাতার জলাভূমিকে নিখরচায় নর্দমার কাজ, উর্বর জলজ উদ্যান, মৎস্য চাষ  এবং পরিবেশের সামান্যতম ক্ষতি না করে বন্যা প্রতিরোধ সম্ভব। তাই কলকাতা শহরের পুর্বপ্রান্তের বিশাল জলাভূমিকে সংরক্ষণ অত্যন্ত জরুরী।

দ্য গার্ডিয়ান পত্রিকায় দেওয়া এক সাক্ষাৎকারে কলকাতা শহরের তরল বর্জ্যের পরিণতি বিশ্লেষণ করতে গিয়ে তিনি এক ব্যাখ্যায় উল্লেখ করেন -  

তিনি ৭৫০ মিলিয়ন লিটার তরল বর্জ্য সূর্যালোকের আল্ট্রা-ভায়োলেট রশ্মির ব্যবহার করে জলাভূমিতে আগত ক্যানালগুলির জল শোধনের ব্যবস্থা করেন।

তিনি রামসার কনভেনশন অফ ওয়েটল্যান্ডস এর অঙ্গীকার বা চুক্তি অবলম্বন করে পূর্ব কলকাতার এই জলাভূমিকে রামসার সাইটে অন্তর্ভুক্ত করতে সক্ষম হন। এই জলাভূমিতে এখন যথেচ্ছ প্রোমোটিং, জলাভূমি ভরাট ও নগরায়ণের ফলে নজিরবিহীন সংকটের মুখে। পূর্ব কলকাতার এই জলাভূমি নিয়ে প্রতিরোধ আন্দোলন আমৃত্যু চালিয়ে গিয়েছেন তিনি।

তিনি  পশ্চিমবঙ্গ সরকারের পরিবেশ দপ্তরের প্রধান ছিলেন। এছাড়া তিনি ভারতের ওয়ার্ল্ড ওয়াইড ফান্ড ফর নেচারের ট্রাস্টি বোর্ডের সদস্য ছিলেন।   ভারতীয় জাতীয় বিজ্ঞান একাডেমীর ফেলো নির্বাচিত হয়েছিলেন। জাতীয় জলাভূমি কমিটির সদস্য সহ ভারত সরকারের পক্ষে তিনি রামসার কনভেনশনের পরিচালক বোর্ডে একজন সদস্য ছিলেন। ১৯৯০ খ্রিস্টাব্দে তিনি গ্লোবাল ৫০০ রোল অফ অনারে সম্মানিত হন। ২০১৬ খ্রিস্টাব্দে তিনি প্রথম ভারতীয় হিসাবে লুক হফম্যান পুরস্কার লাভ করেন।

তিনি ২০১৮ খ্রিস্টাব্দের ১৬ ই ফেব্রুয়ারি কলকাতায় পরলোক গমন করেন

অন্যান্য অর্জন 

 2005 - Ecology and Traditional Wetland Practice: Lessons from Wastewater Utilization in the East Kolkata Wetlands বইটি প্রকাশিত। এতে তিনি "জ্ঞানীয় বর্ণবাদ" শব্দটি তৈরি করেছিলেন, যার অর্থ এলিটদের দ্বারা দরিদ্রদের জ্ঞানের পদ্ধতিগতভাবে বর্জন।
 আগস্ট 2016 - প্রথম ভারতীয় লুক হফম্যান অ্যাওয়ার্ড অর্জনকারী, পূর্ব কলকাতা জলাভূমিতে তার কাজের জন্য কৃতিত্ব।
 2017 - পূর্ব কলকাতার প্রান্তে একটি ডাম্প সাইটে বসবাসকারী ব্যক্তিদের জীবন অন্বেষণ করে দ্য ট্র্যাশ ডিগার্স বইটি প্রকাশিত হয়েছে।আইএসবিএন 9780199474141
 অশোক ফেলো হিসেবে স্বীকৃত।

তথ্যসূত্র 

ভারতীয় বাস্তুবিদ
ভারতীয় পরিবেশবিদ
কলকাতা বিশ্ববিদ্যালয়ের প্রাক্তন শিক্ষার্থী
কলকাতার ব্যক্তি
২০১৮-এ মৃত্যু
১৯৪৭-এ জন্ম
আলিশা ক্লাস

আলিশা ক্লাস (জন্ম: ৩ জানুয়ারী ১৯৭২) একজন প্রাক্তন মার্কিন পর্নোগ্রাফিক অভিনেত্রী।

ক্যারিয়ার 
ক্লাস ১৯৯৭ সালের দিকে পর্নোগ্রাফিক চলচ্চিত্রে অভিনয় শুরু করেন, পরিচালক সেমোর বাটস, ওরফে অ্যাডাম গ্লাসারের সাথে সবচেয়ে ঘনিষ্ট সহযোগী হয়ে ওঠেন, যার সাথে তিনি একসময় বাগদান করেছিলেন।  ক্লাসের পিছনে একটি ট্যাটু ছিল "সেমোর বাটস"। যাইহোক, ২০০০ সালে একটি বিরক্তিকর সম্পর্কচ্ছেদের পর থেকে তিনি এটি একটি ডলফিন দিয়ে ঐ ট্যাটু ঢেকে রেখেছিলেন।

তথ্যসূত্র

বহিঃসংযোগ 

 
 
 
 

১৯৭২-এ জন্ম
জীবিত ব্যক্তি
মার্কিন পর্নোগ্রাফিক চলচ্চিত্র অভিনেত্রী
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
উৎসবিহীন তথ্যসহ সকল নিবন্ধ
২১শ শতাব্দীর মার্কিন নারী
বেঞ্জামিন স্কট

বেঞ্জামিন স্কট (১৫ এপ্রিল ১৮১৪ - ১ জানুয়ারি ১৮৯২) ১৮৫৮ থেকে মৃত্যুর আগ পর্যন্ত লন্ডন শহরের চেম্বারলাইন হিসেবে দায়িত্ব পালন করেন। তিনি জোসেফাইন বাটলার এবং ডব্লিউটি স্টেডের মতো ব্যক্তিত্বের সাথে  সামাজিক কর্মী হিসেবে কাজ করে ছিলেন।

জীবন

বেঞ্জামিন স্কট ছিলেন বেঞ্জামিন হুইনেল স্কটের ছেলে, লন্ডনের চেম্বারলাইনের প্রধান কেরানি এবং ব্যাংকার জন স্কটের নাতি। তিনি ১৫ এপ্রিল ১৮১৪ এ আইসলিংটনে জন্মগ্রহণ করেন এবং জুনিয়র কেরানি হিসেবে চেম্বারলাইনের অফিসে প্রবেশ করেন। ১৮৪১ সালে তার পিতার মৃত্যুর পর, তিনি প্রধান কেরানি হিসাবে দায়িত্ব গ্রহণ করেন এবং স্যার জেমস শ, স্যার উইলিয়াম হেগেট এবং অ্যান্থনি ব্রাউনের সাথে চেম্বারলাইনশিপ কর্পোরেশনের সেবায় থেকে যান।

লন্ডন শহরের চেম্বারলাইন

১৮৫৩ সালের প্রথম দিকে ব্রাউনের মৃত্যুর পর, স্কট চেম্বারলাইনের পক্ষে দাঁড়ানোর জন্য হুইলরাইটস কোম্পানির একজন লিভারম্যান হিসেবে একটি অনুরোধ পান; অফিসটি বিভিন্ন লিভারি কোম্পানির লিভারম্যানদের উপহারে ছিল। প্রায় এক শতাব্দী ধরে পদটি লন্ডনের লর্ড মেয়র পদে থাকা অল্ডারম্যানদের পদ থেকে পূরণ করা হয়েছিল। স্কটের প্রতিপক্ষ ছিল অল্ডারম্যান স্যার জন কী, যিনি দুইবার লর্ড মেয়র ছিলেন (১৮৩০ এবং ১৮৩১ সাল)। চার দিনের ভোটের পর, প্রার্থীদের £ ১০,০০০ খরচ হয়, জন কী অল্প সংখ্যক ভোট দ্বারা নির্বাচিত হন (224 ভোট)।

১৮৫৩ সালের শেষে, প্রতিযোগিতার দ্বারা উত্পাদিত সঙ্ঘর্ষের পরে, স্কট কর্পোরেশনের অধীনে পদত্যাগ করেন এবং এক বছর পরে তিনি নতুন ব্যাংক অফ লন্ডনের সচিব হন, যা তিনি প্রতিষ্ঠিত করার কাজে অংশ নিয়েছিলেন। ১৮৫৮ সালের জুলাই মাসে, স্যার জন কী -এর মৃত্যুতে, তিনি আবার চেম্বারলাইন অফিসের প্রার্থী হন এবং বিরোধীতা ছাড়াই নির্বাচিত হন। একজন চতুর ফাইন্যান্সার হিসেবে স্কট কর্পোরেশনকে ১৮৬৬ সালের আতঙ্কের ব্ল্যাক ফ্রাইডে আবহাওয়ার ক্ষতি থেকে রক্ষা করতে সক্ষম হয়েছিল।

বিশুদ্ধতা অভিযান

জোসেফাইন বাটলার, ডব্লিউটি স্টেড এবং দ্য স্যালভেশন আর্মি সাথে, স্কট সম্মতির বয়স বাড়ানোর জন্য সমর্থন চেয়েছিলেন, যা বেশিরভাগ যুক্তরাজ্যে ১২ বছর ছিল। আলফ্রেড স্টেস ডায়ার ১৮৭৯ সালে ব্রিটিশ গার্লস ফর পারপাস অব কন্টিনেন্টাল পতিতাবৃত্তির উদ্দেশ্যে ট্রাফিক দমন করার জন্য লন্ডন কমিটি গঠন করেন, যা "সামাজিক বিশুদ্ধতা" বৃদ্ধি এবং লিঙ্গের মধ্যে দ্বৈত মানের অবসান কামনা করে, বাটলার এবং অন্যান্য প্রচারকদের সহায়তায় সংক্রামক রোগ আইনের বিরুদ্ধে কাজ করে।

ডায়ার এবং স্কট উভয়েই গসপেল পিউরিটি অ্যাসোসিয়েশনের সদস্য ছিলেন যা ১৮৮৫ সালের এপ্রিলে লন্ডনের এক কুখ্যাত ম্যাডাম দ্বারা পরিচালিত পতিতালয়ের বিরুদ্ধে মামলা দায়ের করেছিল, মামলাটির বিরধীতায় ছিল মন্টেগু উইলিয়ামস; এটি বন্ধ করার পরিবর্তে জরিমানা করা হয়েছিল। সে বছর কৌশলের পরিবর্তন দেখা যায়, পতিতাবৃত্তি ক্ষেত্রে উঁচু সমর্থন ছিল। চাঞ্চল্যকর এলিজা আর্মস্ট্রং মামলার দৌড়ে, স্কট ব্রামওয়েল বুথ এবং স্যালভেশন আর্মি হেডকোয়ার্টারে স্টেডের সাথে দেখা করেন, স্টেডকে পল ম্যাল গেজেটে একটি শিশু পতিতাবৃত্তির গল্প প্রকাশ করার প্রচেষ্টায়। ফৌজদারি সংশোধনী আইন ১৮৮৫ পাস হওয়ার পর এই অভিযান শেষ হয় এবং স্কট তার প্রচেষ্টার একটি বিবরণ ছয় বছরের শ্রম ও দুঃখখের একটি পুস্তিকায় প্রকাশ করেন।

তথ্যসূত্র

Attribution

১৮১৪-এ জন্ম
১৮৯২-এ মৃত্যু
ইংরেজ সক্রিয়কর্মী
রাজোচিত জ্যোতির্বিজ্ঞান সংস্থার সভ্য
যুক্তরাজ্যে শিশু পতিতাবৃত্তি
টাশা রেইন

রাচেল সুইমার (জন্ম: ১৫ই জানুয়ারী ১৯৮৯),  পেশাগতভাবে টাশা রেইন নামে পরিচিত, একজন মার্কিন পর্নোগ্রাফিক অভিনেত্রী, নগ্ন মডেল, প্রযোজক এবং যৌন কলাম লেখক প্লেবয় এবং পেন্টহাউস ম্যাগাজিনে তার উপস্থিতির জন্য পরিচিত।

জীবনের প্রথমার্ধ 
ক্যালিফোর্নিয়ার লাগুনা বিচে জন্মগ্রহণ করা, রেইন এঞ্জেলেসের দক্ষিণে অরেঞ্জ কাউন্টির সমুদ্র সৈকতে বেড়ে উঠেছেন।  উচ্চ বিদ্যালয়ে পড়া অবস্থায়ই, তিনি মডেল ইউনাইটেড নেশনস প্রোগ্রামে অংশগ্রহণ করেছিলেন এবং এমটিভি রিয়েলিটি টেলিভিশন সিরিজ লাগুনা বিচ: দ্য রিয়েল অরেঞ্জ কাউন্টির তৃতীয় মৌসুমে অভিনয় করেছিলেন।

তথ্যসূত্র

বহিঃসংযোগ 

 
 
 
 

১৯৮৯-এ জন্ম
জীবিত ব্যক্তি
মার্কিন পর্নোগ্রাফিক চলচ্চিত্র অভিনেত্রী
নারী পর্নোগ্রাফি চলচ্চিত্র পরিচালক
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
পেন্টহাউস পেটস্
ব্যবসায় মার্কিন নারী
মার্কিন মহিলা প্রাপ্তবয়স্ক মডেল
মার্কিন পর্নোগ্রাফার
মার্কিন কলাম লেখিকা
ক্যালিফোর্নিয়ার সাংবাদিক
২১শ শতাব্দীর মার্কিন নারী
জাতীয় সড়ক ৮১ (ভারত)

জাতীয় সড়ক ৮১ দক্ষিণ ভারতে কোয়েম্বাটোর শহরকে চিদম্বরমের সাথে সংযুক্তকারী একটি মহাসড়ক।  যাকে সাধারণত এনএইচ ৮১ বলা হয়। এই মহাসড়কটি পূর্বে পুরাতন জাতীয় সড়ক ৬৭ ও ২২৭ এর অংশ ছিল, কিন্তু এটিকে পরবর্তীতে ২০১০ সালের ৫ মার্চ গেজেট বিজ্ঞপ্তির মাধ্যমে ভারতের জাতীয় সড়ক সংখ্যাগুলিকে যুক্তিসঙ্গত করার জন্য জাতীয় মহাসড়ক ৮১ নামে পরিবর্তন করা হয়েছিল। এই জাতীয় সড়কটি  দীর্ঘ এবং পুরোপুরি ভারতের তামিলনাড়ু রাজ্যের মধ্যে অবস্থিত।

পথ

আরো দেখুন 

 ভারতের জাতীয় সড়কসমূহের তালিকা
 রাজ্য অনুযায়ী ভারতের জাতীয় সড়কসমূহের তালিকা

তথ্যসূত্র

বহিঃসংযোগ
 ওপেনস্ট্রিটম্যাপ   

ভারতের জাতীয় সড়ক
জাতীয় সড়ক ১০২ (ভারত)

জাতীয় সড়ক ১০২ (এনএইচ ১০২) সম্পূর্ণরূপে মনিপুর রাজ্যের মধ্যে অবস্থিত ভারতের একটি সংক্ষিপ্ত জাতীয় সড়ক।  দীর্ঘ এনএইচ ১০২ ইম্ফল থেকে মোরি পর্যন্ত বিস্তৃত।

ছবি

আরো দেখুন 

 মহাসড়কের সংখ্যা অনুযায়ী ভারতের জাতীয় মহাসড়কসমূহের তালিকা

তথ্যসূত্র 

Infobox road instances in India
ভারতের জাতীয় সড়ক
গৃহকাতরতা

গৃহকাতরতা বলতে কোনও ব্যক্তি নিজগৃহ থেকে দূরে অবস্থান করার কারণে যে মানসিক বেদনা বা যন্ত্রণার শিকার হয়, তাকে বোঝায়। নিজের ঘর ও অনুরক্তিমূলক বস্তুসমূহ নিয়ে চিন্তাভাবনায় আচ্ছন্ন থাকা এই মানসিক অবস্থাটির প্রধান সংজ্ঞানাত্মক লক্ষণ। এই অবস্থায় ভুক্তভোগী ব্যক্তিরা সাধারণত বিষণ্ণতা ও উদ্বেগের মিশ্র কিছু উপসর্গ অনুভব করেন, আচরণগতভাবে নিজেকে গুটিয়ে নেন এবং গৃহ ব্যতীত অন্য কোনও বিষয়ে মনোযোগ দেওয়া তাদের জন্য কঠিন হয়ে পড়ে।  গৃহকাতরতা শিশু ও প্রাপ্তবয়স্ক উভয়ের মধ্যে পরিলক্ষিত হতে পারে। ভুক্তভোগী ব্যক্তিটি গৃহের কাছের কোনও স্থানে গমন করলে, কিংবা সুদীর্ঘকাল ভ্রমণ করলে কিংবা সম্পূর্ণ ভিন্ন কোনও দেশে গমন করলে এরূপ অনুভূতি অনুভব করতে পারে।

গৃহকাতরতা মৃদু হলে সেটি সামলে ওঠার দক্ষতার বিকাশে সহায়ক হতে পারে এবং সুস্থ অনুরক্তিমূলক আচরণে (যেমন ভালবাসার ব্যক্তিদের সাথে পুনরায় যোগাযোগ স্থাপন করা) উৎসাহ প্রদান করতে পারে। বাস্তবপক্ষে প্রায় সব ব্যক্তিই গৃহ থেকে দূরে থাকলে সেখানকার কোনও কিছুর অভাব অনুভব করে। তাই গৃহকাতরতা একটি সর্বজনীন অভিজ্ঞতা। তবে তীব্র গৃহকাতরতা যন্ত্রণাদায়ক হতে পারে ও মানসিকভাবে কাউকে দুর্বল করে ফেলতে পারে।

তথ্যসূত্র

আবেগ
শিশুচিকিৎসা
ভ্রমণ
উপযোজনমূলক মানসিক ব্যাধি
বিষাদগ্রস্ততা (মেজাজ)
ভার্ডিংকিন্ডার

ভার্ডিংকিন্ডার, " চুক্তিবদ্ধ শিশু ",  বা " ইনডেনচার্ড শিশু শ্রমিক "  ছিল সুইজারল্যান্ডের শিশু যাদেরকে তাদের পিতামাতার কাছ থেকে নিয়ে নেওয়া হয়েছিল, বেশিরভাগ সময়েই দারিদ্র্য বা নৈতিক কারণে (যেমন মা অবিবাহিত, খুব দরিদ্র, ইয়েনিশ বংশোদ্ভূত, ইত্যাদি)। এই শিশুরা, যারা এখন প্রাপ্তবয়স্ক, তাদের অনেকেই এখন এগিয়ে এসে বলেছে যে তাদের নতুন পরিবার তাদের সাথে চরমভাবে দুর্ব্যবহার করেছিলো, অবহেলা, মারধর এবং অন্যান্য শারীরিক ও মানসিক নির্যাতনেরও শিকার হয়েছে তারা। ভার্ডিংকিন্ডার স্কিম ১৯৬০ সাল পর্যন্ত সুইজারল্যান্ডে প্রচলিত ছিল।

তথ্যসূত্র

শিশুশ্রম
সুইজারল্যান্ডীয় সমাজ
সুইজারল্যান্ডে শিশুশ্রম
জাতীয় সড়ক ৫১৭ (ভারত)

জাতীয় সড়ক ৫১৭ (এনএইচ ৫১৭)   হল ভারতের একটি  জাতীয় সড়ক। এটি পশ্চিমবঙ্গ রাজ্যের  গয়েরকাটা থেকে ধুপগুড়ি পর্যন্ত বিস্তৃত। সড়কটি জাতীয় মহাসড়ক ১৭ এর একটি শাখা পথ।  এই পথটি আগে পুরাতন জাতীয় মহাসড়ক ৩১ এর অংশ ছিল। এই জাতীয় মহাসড়কটি এশিয়ান হাইওয়ে ৪৮ এর অংশ।

পথ 
এনএইচ ৫১৭ পশ্চিমবঙ্গ রাজ্যের গয়েরকাটা ও ধুপগুড়িকে সংযুক্ত করে।

আরো দেখুন 

 জাতীয় সড়কের সংখ্যা অনুযায়ী ভারতের জাতীয় সড়কসমূহের তালিকা
 রাজ্য অনুযায়ী ভারতের জাতীয় সড়কসমূহের তালিকা

তথ্যসূত্র

বহিঃসংযোগ 
 ওপেনস্ট্রিটম্যাপ- এনএইচ ৫১৭

পশ্চিমবঙ্গের জাতীয় সড়ক
ভারতের জাতীয় সড়ক
কর্মক্ষেত্রে শিশুদের মুখোমুখি বিপদসমূহের সবচেয়ে খারাপ রূপ

কর্মক্ষেত্রে শিশুদের মুখোমুখি বিপদসমূহের সবচেয়ে খারাপ রূপ ১৯৯৯ সালে আন্তর্জাতিক শ্রম সংস্থা (আইএলও) কর্তৃক গৃহীত শিশুশ্রম সুপারিশ (১৯০নং) এর একটি বিধান। এটি পরীক্ষা এবং মূল্যায়নের জন্য কাঠামো নির্ধারণ করে, "যে কাজটি তার প্রকৃতি বা যে পরিস্থিতিতে এটি করা হয় তা স্বাস্থ্য, নিরাপত্তা বা নৈতিকতা বা শিশুদের ক্ষতি করার সম্ভাবনা রয়েছে" (১৮২গ, ধারা ৩ঘ)।

এই প্রচেষ্টা শিশুশ্রমের সবচেয়ে খারাপ রূপের পূর্ববর্তী তালিকার পরিপূরক একটি প্রচেষ্টা। আইএলও অনুসারে, "বিপজ্জনক" শিশুশ্রম শিশুশ্রমের "সবচেয়ে খারাপ রূপ "গুলির মধ্যে সবচেয়ে বড় ভাগ। ৫-১৭ বছর বয়সী আনুমানিক ১১৫ মিলিয়ন শিশু কৃষি, খনির, নির্মাণ, উৎপাদন, পরিষেবা শিল্প এবং গার্হস্থ্য পরিষেবা সহ বিপজ্জনক পরিস্থিতিতে কাজ করে। এটি শিল্পোন্নত এবং উন্নয়নশীল উভয় দেশেই পাওয়া যায়। বাচ্চারা খুব কম বয়সেই বিপজ্জনক কাজ করতে পারে। আইএলও অনুমান করে যে বিশ্বব্যাপী প্রতি বছর প্রায় ২২০০০ শিশু কর্মক্ষেত্রে নিহত হয়। তাদের কাজের কারণে আহত বা অসুস্থদের সংখ্যা জানা যায়নি।

সাধারণ নির্দেশিকা 
শিশুদের জন্য অনিরাপদ বলে বিবেচিত কাজের জন্য ILO নিম্নলিখিত নির্দেশিকা প্রদান করে, যেমন:

 বিষাক্ত রাসায়নিক বা ধোঁয়া, উচ্চ ক্ষমতাসম্পন্ন যন্ত্রপাতি বা যানবাহন, কাটা, ধাক্কা বা বিস্ফোরণ সংক্রান্ত কাজে জড়িত থাকা
 ভূগর্ভস্থ, পানির নিচে, উচ্চতায়, বিচ্ছিন্নতায়, রাতে বা সরাসরি সূর্যের আলোতে স্থান নেওয়া
 বিরতি ছাড়াই দীর্ঘ সময় কাজে জড়িত থাকা
 ভারী বোঝা বহন করা
 মদ, মাদক বা অপরাধের উপস্থিতি রয়েছে এমন কাজে থাকা
 বিপজ্জনক প্রাণী বা পোকামাকড়ের উপস্থিতি রয়েছে এমন কাজে থাকা
 নিরাপদ পানি বা খাবারের সহজ প্রবেশাধিকার অনুপস্থিত
 কাজে উচ্চ আঘাতের হার আছে এরূপ

উদাহরণ 

 ভূগর্ভস্থ খনিতে ওয়াগন চালানো
 চামড়া শিল্পে দ্রাবক এবং আঠালো জিনিসের সঙ্গে যোগাযোগ
 গ্লাসওয়ার্কস (সম্ভাব্য সীসা বিষক্রিয়া)
 স্বর্ণ-খনির (সম্ভাব্য পারদের বিষক্রিয়া)
 মাছ ধরার শিল্পে প্রতিরক্ষামূলক সরঞ্জাম, যেমন একটি ওয়াটসুট বা বায়ু সরবরাহ ছাড়া পানির নিচে কাজ
 কৃষি (সম্ভাব্য কীটনাশক এক্সপোজার)
 নির্মাণ শিল্পে ভারী বোঝা বহন করা
 পারমাণবিক বিদ্যুৎকেন্দ্রে তেজস্ক্রিয় পদার্থ

আরও দেখুন 

 শিশুশ্রম
 শিশুশ্রম কনভেনশনের সবচেয়ে খারাপ ফর্ম (কনভেনশন নং ১৮২)
 শিশুশ্রম নির্মূলের আন্তর্জাতিক কর্মসূচি (আইপিইসি)
 শিশুশ্রমের সবচেয়ে খারাপ রূপ নির্মূলের জন্য সময়সীমা কর্মসূচি

বহিঃসংযোগ 

 শিশুশ্রমের সবচেয়ে খারাপ ধরন দূর করা: আইএলও কনভেনশন নং ১৮২ এর একটি ব্যবহারিক নির্দেশিকা (PDF)
 শিশুশ্রম কনভেনশন নং ১90০
 কর্মরত শিশুদের উপর আন্তর্জাতিক গবেষণা (IREWOC)

শিশুশ্রম
শিশুশ্রম চুক্তি